《遣兴》
宋代·黄超然

晒麦有馀粒，双鸠下庭际。知我无杀心，相忘两无碍。

风暝物意乐，云薄花影晦。试知春色深，粗觉静可爱。

纷纷门外客，经过不相诣。不邀亦不却，有酒当共醉。

作者简介：宋元间台州黄岩人，字立道，号寿云。宋乡贡进士。精《易》。宋亡不仕，筑西清道院居之，以著述为事。卒，私谥康敏。有《周易通义》、《或问》、《发例》等。